laion/Wikipedia-Exotic huggingface dataset:
דווייט שולץ

ויליאם דווייט שולץ (באנגלית: William Dwight Schultz; נולד ב-24 בנובמבר 1947) הוא שחקן קולנוע, טלוויזיה, מדבב, בלוגר ושדרן אמריקאי. הוא ידוע בתפקידיו כקפטן האולינג "מד" ("מטורף מיילל") מרדוק בסדרת האקשן המצליחה משנות ה-80 צוות לעניין וכ"רג'ינלד בארקלי" בסדרות "מסע בין כוכבים: הדור הבא" ו"מסע בין כוכבים: וויאג'ר", והסרט "מסע בין כוכבים: המפגש". שולץ נולד בבולטימור, מרילנד. הוא ממוצא גרמני והוא קתולי. הוא למד בבית הספר התיכון הול קולג' ובאוניברסיטת טואוסון. תפקיד הפריצה של שולץ היה בדמותו של "קפטן האולינג מד – ("מטורף מיילל") מרדוק" בסדרת הטלוויזיה צוות לעניין. לאחר מכן הוא הופיע בכמה סרטים, ביניהם "המאוורר" (1981). הוא שיחק בסרט "Fat Man and Little Boy" בתפקיד רוברט אופנהיימר משנת 1989. בתחילת בשנות ה-90 היה לו תפקיד חוזר כסגן "רג'ינלד בארקלי" בסרטי מסע בין כוכבים: "מסע בין כוכבים: הדור הבא", "מסע בין כוכבים: וויאג'ר", ובסרט "מסע בין כוכבים: המפגש". הוא שיחק בסרט הטלוויזיה "Child of Rage" משנת 1992, לצד מל האריס. הסרט מתאר זוג רחום המאמץ ילדה שעברה התעללות מינית. בנובמבר 2009 אישר שולץ כי הוא וכוכב "צוות לעניין" לשעבר, דירק בנדיקט, יופיעו בתפקיד קמע בסרט העלילתי "צוות לעניין", רימייק לסדרה המצליחה. הוא שיחק בתפקידי אורח בסדרות רבות. בין היתר ב"פליפר", "בבילון 5" ו"ווקר". שולץ הוא מדבב עסוק והוא נתן את קולו למשחקי וידאו, סדרות וסרטי אנימציה בטלוויזיה ובקולנוע. בין היתר דיבב בסדרות "בן 10", "בן 10: כוח החייזרים", "ג'וליאן המלך" ו"באטמן". שולץ התחתן עם השחקנית ונדי פולטון (אנ') בשנת 1983. בתם אווה (ילידת 1987) משרתת במרינס. שולץ הוא נוצרי שמרן, והוא החל להופיע בקביעות בשנת 2012, בתוכנית שיחה פוליטית באינטרנט בהנחיית ג'יימי גלזוב, העורך הראשי של מגזין FrontPage. הוא גם מפרסם פרשנויות פוליטיות ופודקאסטים באתר המעריצים הרשמי שלו. מדיה וקבצים בנושא דווייט שולץ בוויקישיתוף דווייט שולץ, במסד הנתונים הקולנועיים IMDb (באנגלית) דווייט שולץ, באתר AllMovie (באנגלית) דווייט שולץ, באתר Rotten Tomatoes (באנגלית) דווייט שולץ, במסד הנתונים הקולנועיים KinoPoisk (ברוסית) Margulies, Lee (20 ביולי 1985). "Dwight Schultz: Typecast As Versatile". The Los Angeles Times. נבדק ב-31 בדצמבר 2010. {{cite news}}: (עזרה) "Sound file" (MP3). Dwightschultzfansite.nl. נבדק ב-14 בפברואר 2016. {{cite web}}: (עזרה) "Dwight Updates Archive". Dwightschultzfansite.nl. נבדק ב-12 באוגוסט 2011. {{cite web}}: (עזרה) "The Official Dwight Schultz fansite". Dwightschultzfansite.nl. נבדק ב-14 בפברואר 2016. {{cite web}}: (עזרה) דווייט שולץ, סרטון באתר יוטיוב "The Glazov Gang". YouTube. נבדק ב-14 בפברואר 2016. {{cite web}}: (עזרה)
מוחמד בן חסן אל-בגדאדי

מוחמד בן אל-חסן בן מוחמד בן אל-כרים אל-כאתב אל-בגדאדי (בערבית: محمد بن الحسن بن محمد بن الكريم الكاتب البغدادي, בדרך כלל מכונה אל-בגדאדי; ? – 1239), היה מחבר של ספר הבישולים הערביים של התקופה העבאסית "כיתאב א-טביח'" (בערבית: كتاب الطبيخ, "ספר המנות"), שנכתב על ידו בשנת 1226. הספר המקורי הכיל 160 מתכונים, ובהמשך נוספו אליהם על ידי מעתיקי הספר עוד 260 מתכונים. כתב היד המקורי היחיד של ספרו של אל-בגדאדי שרד בספריית סולימניה באיסטנבול, טורקיה. לדברי צ'ארלס פרי, היסטוריון של אוכל, "במשך מאות שנים היה זה ספר הבישול האהוב על הטורקים". מתכונים נוספים התווספו למקור על ידי מעתיקים טורקים בתאריך לא ידוע אך כותרתו נשארה "Kitâbü’l-Vasfi’l-Et‘ime el-Mu‘tâde", עם שניים משלושת העותקים הידועים נמצאים בספריית ארמון טופקאפי. בסופו של דבר, מוחמד איבן מחמוד אל-שירוואני, הרופא של מוראט השני, הכין תרגום טורקי של הספר והוסיף כ-70 מתכונים בני זמנו. תרגום זה פורסם בטורקית המודרנית בשנת 2005 ואילו התרגום הטורקי המודרני לספר המקורי (בעריכה משותפת עם צ'ארלס פרי) פורסם בשנת 2009. איבן סיאר אל-ווראק, מחבר ספר בישול ערבי מן המאה העשירית באותו השם A.J. Arberry, "ספר בישול בגדדי", תרבות האסלאם 13 (1939), עמ ' 21–47 ו-189–214. תרגום של אל-כיתאב אל-טביח. צ'ארלס פרי, ספר בישול בגדדי (Petits Propos Culinaires), 2006.ISBN 1-903018-42-0ISBN 1-903018-42-0. תרגום חדש. Yemek kitapları: Moda değil yaşam özeti "Kitap Yayınevi'nden üç güzel kitap". אורכב מ-המקור ב-2016-03-05. נבדק ב-2014-11-17.
ויקטורוויל

ויקטורוויל (באנגלית: Victorville) היא עיר בדרום-מערב מחוז סן ברנרדינו שבקליפורניה אשר בארצות הברית. נכון לשנת 2019, אוכלוסיית העיר משוערת כ-122,000 תושבים. מבחינה כלכלית, המעסיקים הבולטים בעיר הן החברות וולמארט ו-ורייזון תקשורת, וכן נמל התעופה המקומי. מבין האישים הבולטים שהתגוררו בעיר לפרק זמן כזה או אחר ניתן למנות את ג'ון הנרי ופאטי ג'נקינס. בשנת 1858 הוקמה באזור תחנת מעבר שסיפקה לינה ואוכל לנוסעים על הציר למערב קליפורניה בעקבות הבהלה לזהב על ידי חייל משוחרר ממלחמת ארצות הברית–מקסיקו שהתרחשה כעשור קודם לכן. כשנתיים מאוחר יותר כבר התגוררו כשתי משפחות שהכילו כעשר נפשות בסך הכל. בשנת 1885 הוקמה במקום תחנת טלגרף. ההתיישבות שהתפתחה סביב תחנת המעבר כונתה "ויקטור", אך הכינוי שונה ל"ויקטורוויל" בשנת 1901 על מנת לחסוך בלבול עם עיירה בשם דומה בקולורדו. בשנת 1962 העיירה הוכרזה כעיר. בשנת 1941 הוקם בסיס ונמל תעופה של חיל האוויר של ארצות הברית. נמל תעופה זה נסגר בסופו של דבר בשנת 1992. בסביבת העיר צולמו מספר סרטים ידועים, ובהם: זה מגיע מהחלל החיצון, נשק קטלני, מצאת החמה עד צאת הנשמה, עימות חזיתי, קונטקט, מהיר ועצבני 3, וכן להרוג את ביל. בשנת 1940 נכתב בעיר (שאז עוד הייתה עיירה קטנה) התסריט לסרט האזרח קיין על ידי ג'ון האוסמן והרמן מנקייביץ'. מדיה וקבצים בנושא ויקטורוויל בוויקישיתוף אתר האינטרנט הרשמי של ויקטורוויל (באנגלית) ויקטורוויל, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
פרס נלי זק"ש

פרס נלי זק"ש (בגרמנית: Nelly Sachs Preis) הוא פרס ספרותי, המוענק אחת לשנתיים מאז שנת 1961 על ידי העיר דורטמונד בגרמניה. הפרס נקרא על שם המשוררת הגרמנייה-יהודייה נלי זק"ש, כולל פרס כספי של 15,000 אירו. הפרס מוענק לסופרים על תרומותיהם הספרותיות יוצאות דופן לקידום הבנה בין עמים. פרס שנת 2009 נדחה בשנה והוענק בשנת 2010 בגלל בעיה תקציבית. ב-6 בספטמבר 2019 עיריית דורטמונד בגרמניה בחרה בסופרת הפקיסטנית המוסלמית קמילה שמסי כזוכת פרס נלי זק"ש לספרות (אנ'). הבחירה התקבלה בביקורת ולאחר לחץ חזרו בהם שופטי הפרס מהחלטתם מפני ששמסי היא תומכת מוצהרת ב-BDS. מדיה וקבצים בנושא פרס נלי זק"ש בוויקישיתוף Flood, Allison (19 בספטמבר 2019). "Kamila Shamsie's book award withdrawn over her part in Israel boycott". Guardian. {{cite news}}: (עזרה)
שלג צח

"שלג צח" הוא סינגל של להקת הפופ רוק הישראלית משינה מתוך אלבומה "משינה 3". את השיר כתב והלחין שלומי ברכה, גיטריסט הלהקה. השיר נפתח בצעקה "אולורממזה", שהיא השורה מהפזמון "אז הם אמרו לו" בהשמעה מהסוף להתחלה. כפל המשמעות המכוון בשיר מעיד גם על שימוש בסמים ובעיקר בסם הלבן קוקאין. ברכה רמז לגבי משמעות השיר שהוא נכתב על אומן מפורסם, אך לא מסר את שמו. השיר הוצג כמועמד למצעד הפזמונים השבועי של רשת ג', ובשיאו הגיע למקום החמישי. במצעד הפזמונים השנתי של התחנה דורג השיר במקום ה־48. נוסף על כך משינה זכתה בתואר "להקת השנה" במצעד זה. סרטון השיר "שלג צח" באתר יוטיוב "שלג צח" באתר של אקו"ם מילות השיר "שלג צח" באתר שירונט לדף השיר באתר הספרייה הלאומית מימה - משינה - שלג צח, באתר www.mima.co.il מתוך סיכום האירוח של ברכה בפורום "משינה" בתפוז אנשים שלג צח – פזמונט, באתר pizmonet.co.il ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
אל מונטה

אל מונטה (באנגלית: El Monte) היא עיר בדרום מחוז מחוז לוס אנג'לס שבקליפורניה אשר בארצות הברית. העיר ממוקמת בעמק סן גבריאל, מזרחית לעיר לוס אנג'לס. נכון לשנת 2019, אוכלוסיית העיר משוערת כ-115,000 תושבים. מבין האישים הבולטים שהתגוררו בעיר לפרק זמן כזה או אחר ניתן למנות את סקטמן ג'ון, ג'יימס אלרוי והילדה סוליס. אזור נהר סן גבריאל היה מיושב על ידי אינדיאנים במשך מאות שנים. המשלחת המערבית הראשונה שעברה באזור זה הייתה משלחת פורטולה בשנים 1769–1770. בשנים 1849–1850 החלה התיישבות באזור שהיה על הציר מסנטה פה ללוס אנג'לס. המתיישבים הגיעו בעיקר מטקסס, ארקנסו ומיזורי, בתקופה בה אלפים נדדו לקליפורניה בחיפוש אחר זהב. המתיישבים הראשונים עסקו בעיקר בחקלאות. במהלך שנות ה-50 של המאה ה-19 הייתה אל מונטה זירה לעימותים בין אקדוחנים, עימותים שגרמו להקמת מיליציות מקומיות להגנת התושבים. עם פרוץ מלחמת האזרחים האמריקנית בשנת 1861 הייתה אל מונטה מעוז שתמך בהתנתקות של דרום קליפורניה מהאיחוד על מנת להצטרף לקונפדרציה. במרץ 1862 הוקם מחנה של צבא האיחוד על מנת לדכא כל מרד פוטנציאלי, והוא נסגר בתום המלחמה בשנת 1865. בשנת 1873 הוקם בסמוך להתיישבות מסילת רכבת שהאיצה את פיתוח האזור. בתקופה זו כבר התגוררו בעיירה כ-1,200 תושבים. העיירה הכרזה כעיר בשנת 1912. בעשורים שלאחר מכן התקיימה מתיחות גזעית בין תושביה הלבנים של העיר לבין אלו ההיספנים (אוכלוסייה שגדלה בהתמדה) והמהגרים היפנים. החל משנות ה-50 הייתה אל מונטה זירה בולטת להתפתחות מוזיקת הרוק אנד רול. אמנים רבים הגיעו מלוס אנג'לס להופיע בעיר, ובהם דיק דייל, ריצ'י ואלנס, Earth, Wind & Fire וגרייטפול דד. בשנת 1963 פרנק זאפה פרסם שיר על העיר. בתחנת הטלוויזיה המקומית הופיעו הביטלס והביץ' בויז במרץ 1964. מדיה וקבצים בנושא אל מונטה בוויקישיתוף אתר האינטרנט הרשמי של אל מונטה (באנגלית) אל מונטה, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
דאוני

דאוני (באנגלית: Downey) היא עיר בדרום מחוז לוס אנג'לס שבקליפורניה אשר בארצות הברית. העיר ממוקמת דרומית למרכז העסקים הראשי של לוס אנג'לס. נכון לשנת 2019, מעריכים שאוכלוסייתה מונה כ-111,000 תושבים. דאוני ידועה בשל תוכנית אפולו שהתפתחה בה ובתור העיר הראשונה בעולם שבה נפתח סניף של מקדונלד'ס. דאוני הייתה ביתם של אמנים ואנשי תרבות רבים, בהם קרי קינג, רון מק'גובני, איימי טיגרדן, ג'ואן וסטון, וירד אל ינקוביק, אליסון אירהטה, מירנדה קוסגרוב, ג'יימס הטפילד וחברי להקת הקרפנטרז. מבחינה כלכלית, המעסיקים המרכזיים בעיר הם קייזר פרמננטה, חברת קוקה-קולה, וכן מערכות הבריאות והחינוך המקומיות. בשנת 1873 החלה התיישבות חקלאית רבה באזור. ההתיישבות התפתחה עם השנים, והוכרזה כעיר בשנת 1956. במהלך מלחמת העולם השנייה מפעלי האזור בנו ופיתחו רבים ממטוסי חיל האוויר האמריקאי. תעשייה אווירית זו הייתה משמעותית עבור נאס"א ותוכנית אפולו בשנות ה-60, אך היא נסגרה בשנת 1999. בשנת 2008 צולם בדאוני הסרט "פיינאפל אקספרס". ישראל אפרת, ישראל קוסטה ריקה אלחואלה, קוסטה ריקה מקסיקו גוודלחרה, מקסיקו מקסיקו אנסנדה, מקסיקו מדיה וקבצים בנושא דאוני בוויקישיתוף אתר האינטרנט הרשמי של דאוני (באנגלית) דאוני, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
פסגת אלכסנדר (אנטארקטיקה)

פסגת אלכסנדר (באנגלית: Alexander Peak) היא פסגה בקצה הצפוני של הרי היינס, ברכסי פורד, בארץ מרי בירד, שבאנטארקטיקה. הפסגה ממוקמת 2 קילומטרים ממערב לפסגת ביואנג'ל. גובהו של ההר 430 מטרים מעל פני הים; והוא 5,238 בגובהו באנטארקטיקה. הפסגה התגלתה בטיסה שיצאה מבסיס אמריקה הקטנה מטעם משלחת בירד לחקר אנטארקטיקה (אשר חקרה את אנטארקטיקה בין השנים 1928–1930). שמה של הפסגה ניתן לה על ידי הוועדה המייעצת לשמות אנטארקטיים. הפסגה נקראת על שמו של סי. די. אלכסנדר (C.D. Alexander), חבר משלחת בירד לחקר אנטארקטיקה (המשלחת שחקרה את אנטארקטיקה בין השנים 1933–1935). פסגת אלכסנדר באתר הסקר הגאולוגי של ארצות הברית פסגת אלכסנדר באתר הגאזט האנטארקטי של ממשלת אוסטרליה פסגת אלכסנדר באתר הגאזט האנטארקטי המשווה SCAR של ממשלת אוסטרליה תצלום לוויין של אזור פסגת אלכסנדר מפת אזור פסגת אלכסנדר מחשבון מרחקים - המרחק מפסגת אלכסנדר לאתרים סמוכים מזג אוויר נוכחי מעודכן בפסגת אלכסנדר תחזית מזג אוויר עדכנית ארוכת טווח עבור פסגת אלכסנדר סטטיסטיקות מזג אוויר ונתוני מזג אוויר היסטוריים עבור פסגת אלכסנדר גאזט השמות האנטארקטיים הרשמי של ארצות הברית מידע גאוגרפי והיסטורי רשימת הרי אנטארקטיקה לפי גובהם מקור נוסף לגובהו של ההר
רב חמא בר חנינא (הראשון)

רב חמא בר חנינא הראשון היה אמורא ארץ ישראלי בדור הראשון לתקופת האמוראים. אביו ככל הנראה היה רבי חנינא בר חמא תלמידו של רבי יהודה הנשיא. מקום מושבו היה בציפורי כמו שנאמר בתלמוד ירושלמי תלמוד ירושלמי, מסכת שבת, פרק ו', הלכה ב' כמה יהה בהילוכן של סנדל המסומר? ”ציפוראי אמרין מן כנשתא דבבלאי עד דרתיה דרבי חמא בר חנינא”. הוא אף היה מגדולי העיר ציפורי וגזר עליהם תענית לפי התלמוד בבלי אולם בתלמוד ירושלמי הגרסה רב חנינא בר חמא. רב חמא בר חנינא מובא רבות בתלמוד הירושלמי ובמדרשים השונים. על פי מדרש הגדול הוא היה עיוור (סגי נהור). לפי התלמוד הבבלי הוא חי בזמן רבי ”פעם אחת נתאחרתי אני ורבי למקום אחד והביאו לפנינו ביצים”. אולם בתלמוד הירושלמי הגרסה ”אני ואבא עלינו לחמת גדר והביאו לפנינו ביצים” הרב אהרן הימן, "ר' חמא בר' חנינא (הראשון)", תולדות תנאים ואמוראים, לונדון, תר"ע, באתר ויקיטקסט תלמוד בבלי, מסכת תענית, דף כ"ה, עמוד א' פרשת מקץ צד תלמוד בבלי, מסכת שבת, דף ל"ח, עמוד א'
פסגת אלכסנדר

האם התכוונתם ל... אנטארקטיקה פסגת אלכסנדר (אנטארקטיקה) – הר בהרי היינס, ברכסי פורד, בארץ מרי בירד שבאנטארקטיקה ניו זילנד פסגת אלכסנדר (ניו זילנד) – הר בחבל סאות'לנד באי הדרומי של ניו זילנד ארצות הברית פסגת אלכסנדר (קליפורניה) – הר במחוז סנטה ברברה במדינת קליפורניה שבארצות הברית פסגת אלכסנדר (ניו מקסיקו) – הר במחוז סיירה במדינת ניו מקסיקו שבארצות הברית
הר סרסנו

הר סרסנו (באיטלקית: Monte Saraceno) הוא הר על חוף הים האדריאטי בשטחה של עיריית מאטינטה במחוז פוליה, איטליה. זהו אתר חשוב ובו לפחות 400 קברים שנחפרו בסלעים על ידי דאוניאנים במאה ה-9 לפני הספירה. ההר מורכב משלוש גבעות שגובהן בין 230 ל-260 מטר ושטחן הוא 223 דונם. במורדות ההר ישנם יערות אורן טבעיים, ומיני עופות רבים מקננים בו. מדיה וקבצים בנושא הר סרסנו בוויקישיתוף Stefano Ardito (2004). Parchi d'Italia: il sistema delle aree protette. Carsa. p. 145. ערך זה הוא קצרמר בנושא איטליה. אתם מוזמנים לתרום לוויקיפדיה ולהרחיב אותו.
ונטורה (קליפורניה)

ונטורה (באנגלית: Ventura) היא עיר במחוז הקרוי על שמה במדינת קליפורניה שבארצות הברית. נכון לשנת 2020, אוכלוסיית העיר משוערת ב-110,763 תושבים. העיר נקראת על שמו של בונוונטורה הקדוש – פילוסוף ותאולוג נוצרי מן המאה ה-13. מבין תושבי העיר הידועים שהתגוררו בה לפרק זמן כזה או אחר ניתן למנות את לותר ברבנק, ארל סטנלי גרדנר וג'יימס אניס. מבחינה כלכלית, המעסיקים המרכזים בעיר הם קייזר פרמננטה, טארגט, וכן מערכות הבריאות והחינוך המקומיות. ונטורה מהווה יעד תיירותי פופולרי מאוד באזור דרום המדינה. העדות הפרה-היסטורית הראשונה באזור מתועדת ל-10,000-12,000 שנים קדם זמננו. אזור ונטורה היה מיושב על ידי אינדיאנים במשך שנים רבות. המשלחת האירופית הראשונה שעברה בסביבת ונטורה הייתה משלחת פורטולה שעשתה זאת בשנת 1769. האירופים הראשונים שהתיישבו באזור היו פרנציסקנים שעשו זאת בשנת 1782. ההתיישבות התפתחה מאוד לאחר הצטרפותה של קליפורניה לאיחוד בשנת 1850. ההתיישבות הוכרזה כעיר בשנת 1866, אך נשארה עדיין מבודדת. בשנות ה-80 של המאה ה-19 הגיעו מהגרים סיניים רבים לוונטורה. בשנת 1872 נבנה בעיר מזח העץ הגדול ביותר בארצות הברית עד 1917. מזח זה היה פעיל עד שנת 1995. במהלך שנות ה-20 של המאה ה-20 העיר התפתחה מאוד כתוצאה משדרוג מערכת התחבורה האזורית וגילוי נפט. בשנת 1920 התגוררו בוונטורה כ-4,200 תושבים. ב-1930 כבר גרו בה כ-11,600 איש ובשנת 1980 התגוררו בוונטורה כ-74,000 אמריקאים. בעיר ממקום מטה של חברת פטגוניה. מדיה וקבצים בנושא ונטורה בוויקישיתוף אתר האינטרנט הרשמי של ונטורה (באנגלית) ונטורה, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
הספרייה הלאומית של גרינלנד

הספרייה הלאומית של גרינלנד (בגרינלנדית: Nunatta Atuagaateqarfia) היא הספרייה הציבורית והלאומית של גרינלנד, הממוקמת בנוק, בירת גרינלנד. זוהי ספריית העיון הגדולה ביותר במדינה, המוקדשת לשימור המורשת וההיסטוריה התרבותית הלאומית. מתחמי הספרייה נמצאים במספר מיקומים, בספרייה הציבורית במרכז העיר, וב-"Ilimmarfik", הקמפוס של אוניברסיטת גרינלנד, הממוקם ברובע נוסואק (Nuussuaq) בנוק, שם מוחזק אוסף החומר ההיסטורי הקשור לגרינלנד "Groenlandica". נכון לשנת 2018 ישנם 101,824 פריטים במאגר הספרייה ב-"Ilimmarfik". ספריות לאומיות מדיה וקבצים בנושא הספרייה הלאומית של גרינלנד בוויקישיתוף אתר האינטרנט הרשמי של הספרייה הלאומית של גרינלנד (בגרינלנדית) אתר האינטרנט הרשמי של הספרייה הלאומית של גרינלנד (בדנית) אתר האינטרנט הרשמי של הספרייה הלאומית של גרינלנד "About Us". Groenlandica, Greenlandic National Library. אורכב מ-המקור ב-21 ביולי 2011. נבדק ב-9 ביולי 2010. {{cite web}}: (עזרה) "Collections". Groenlandica, Greenlandic National Library. אורכב מ-המקור (PDF) ב-21 ביולי 2011. נבדק ב-9 ביולי 2010. {{cite web}}: (עזרה)
מגנוסאורוס

מגנוסאורוס (שם מדעי: Magnosaurus; מילולית: "לטאה גדולה") הוא סוג דינוזאור תרופוד שהשתייך למשפחת המגלוזאוריים וחי במשך היורה של אנגליה לפני 173 עד 169 מיליון שנה מזמננו. דינוזאור זה ידוע רק משרידי מאובנים מקוטעים וחלקם משויכים למגלוזאורוס הקרוב. הסוג תואר בשנת 1932 בידי החוקר הגרמני פרידריך פון הינה, אשר גילה את ממצאיו ב-1923 בתצורות "Inferior Oolite" שליד שרבורן בדורסט, דרום אנגליה. בסוג זה נכללים בו 3 מינים. הממצאים של המנגוסאורוס כללו שרידי לסת תחתונה, מספר שיניים חדות, חוליות זנב, שוקה ועצם ירך וכן חלקי אגן ירכיים, כל הממצאים היו שבורים וחלקיים אך העידו שהשתייכו לדינוזאור טורף בעל קרבה למגלוזאורוס שחי גם הוא באנגליה של היורה. במשך שנות ה-90 התייחסו לממצאים כאל ממצאים שבורים של מגלוזאורוס אך מחקר מופולוגי ראה בו סוג נפרד, זאת לצד האאוסטרפטוספונדילוס שגם הוא סווג בעבר כמגלוזאורוס. בשל הממצאים הקטועים קשה להעריך במדויק את גודל הדינוזאור אך הוא היה טורף דו-רגלי בעל זנב ארוך מייצב. החוקר גרגורי ס. פאול העריך על פי השוואה לתרופודים אחרים שהגיע לאורך של 4 מטרים ולמשקל של 170 קילוגרם. לעומתו החוקר בנסון העריך ב-2010 שהגיע למשקל חצי טון ובגובה של עד מטר בירך. מדיה וקבצים בנושא מגנוסאורוס בוויקישיתוף מגנוסאורוס, באתר האנציקלופדיה של החיים (באנגלית) מגנוסאורוס, באתר GBIF (באנגלית)
קרלסבד (קליפורניה)

קרלסבד (באנגלית: Carlsbad) היא עיר במחוז סן דייגו שבקליפורניה אשר בארצות הברית. העיר ממוקמת כ-140 קילומטרים מדרום ללוס אנג'לס וכ-56 קילומטרים מצפון לסן דייגו נכון לשנת 2019, אוכלוסיית העיר משוערת כ-115,000 תושבים. קרלסבד הייתה ביתם של אישים רבים וידועים, ובהם אדם ברודי, ג'ין רודנברי, טוני הוק, ברידג'ט רגן, רוד לייבר ושון וייט. העיר נקראת על שם העיר קרלובי וארי בצ'כיה. כיום שתי הערים הן ערים תאומות. מבחינה כלכלית, המעסיקים הבולטים בעיר הם נוברטיס, UnitedHealth Group, קוסטקו וחברת הרכב טויוטה. קרלסבד היא העיר החמישית בעושרה בקליפורניה. בקרלסבד גם פועל מתקן ההתפלה הגדול בארצות הברית אשר נחנך בדצמבר 2015. מבחינה פוליטית, העיר מנוהלת על ידי מועצה בת חמישה חברים ומיוצגת בבית הנבחרים של ארצות הברית על ידי מייק לוין מן המפלגה הדמוקרטית. האירופים הראשונים שעברו באזור קרלסבדהיו משלחת פורטולה בשנת 1769. ההתיישבות עצמה החלה במהלך שנות ה-80 של המאה ה-19. ההתיישבות הוכרזה כעיירה אוטונומית בשנת 1952. שדה התעופה המחוזי הוקם בשנת 1959 וסופח לשטח העיר בשנת 1978. במרץ 1976 הוקם בעיר פארק הסקייטפארק המודרני הראשון. צ'כיה קרלובי וארי, צ'כיה מדיה וקבצים בנושא קרלסבד בוויקישיתוף אתר האינטרנט הרשמי של קרלסבד (באנגלית) קרלסבד, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
פרסי המוזיקה האמריקאית 2020

פרסי המוזיקה האמריקאית ה-48 התקיימו ב-22 בנובמבר 2020 בתיאטרון מיקרוסופט בלוס אנג'לס, תוך הכרה באמנים ובאלבומים הפופולריים ביותר בשנת 2020. המועמדים הוכרזו באופן רשמי בשידור חי ב-26 באוקטובר 2020 ב"בוקר טוב אמריקה". רודי ריץ' ודה ויקנד הם האמנים בעלי מספר המועמדויות הגבוה ביותר עם שמונה, ואחריהם מייגן די סטליון עם חמש. טראג'י פ. הנסון הנחתה את האירוע. פרסי המוזיקה האמריקאית 2020, במסד הנתונים הקולנועיים IMDb (באנגלית) "Taylor Swift, Justin Bieber, Cardi B & More Potential Record-Setters at the 2020 American Music Awards". Billboard. 26 באוקטובר 2020. אורכב מ-המקור ב-26 באוקטובר 2020. נבדק ב-26 באוקטובר 2020. {{cite web}}: (עזרה) "American Music Awards 2020: Full list of nominations". Good Morning America. 26 באוקטובר 2020. אורכב מ-המקור ב-26 באוקטובר 2020. נבדק ב-26 באוקטובר 2020. {{cite web}}: (עזרה) KaylorCharts13 on Instagram: "@TaylorSwift's "cardigan" has won "Favorite Music Video" at the 2020 American Music Awards! - This is Taylor Swift's 30th AMA - cardigan's first award ever - Taylor sets a new record, most wins in this category, she won consecutive years! - - - #taylorswift #taylorswiftedit #arianagrande #swiftie #swifties #swiftieforever #ag6iscoming #arianators #reputation #taylurking #reputationstadiumtour #istandwithtaylor #1989worldtour #folklore #ag6 #arianagrandeedits", Instagram (באנגלית)
ראיין גוזמן

ראיין אנתוני גוזמן (באנגלית: Ryan Anthony Guzman; נולד ב-21 בספטמבר 1987) הוא שחקן ודוגמן אמריקאי. גוזמן נולד באבילין, טקסס. אביו, רמון גוזמן, היגר לארצות הברית ממקסיקו. אמו, ליסה (לבית הדסון), נולדה בקליפורניה. בהמשך עברה משפחתו לעיר הולדתה של אמו, סקרמנטו, שם סיים את לימודיו בבית הספר התיכון ווסט קמפוס בשנת 2005 ובהמשך למד במכללת סיירה. אחיו הצעיר, סטיבן, שיחק בייסבול בקולג' עד שנאלץ לפרוש בעקבות פציעה. לפני ששיחק באופן מקצועי, היה גוזמן דוגמן. הוא היה חתום בסוכנות הדוגמנים וילהלמינה. הוא קיבל תפקיד ראשי בסרט "סטפ אפ 4: מהפכה", למרות שלא הייתה לו הכשרה רשמית בריקוד. הוא שיחק גם בסרט ההמשך "סטפ אפ 5". תפקידו הראשון בסדרת טלוויזיה היה ב"גיבורים: התחייה" ברשת NBC. בשנת 2015 שיחק לצד ג'ניפר לופז במותחן האירוטי השכן ממול. בשנת 2018 הוא הצטרף לעונה השנייה של סדרת הטלוויזיה "מוקד 911" בתפקיד הכבאי אדמונדו "אדי" דיאז. לגוזמן וארוסתו, השחקנית הברזילאית קריסטי אן, בן שנולד ב-2019 ובת שנולדה ב-2021. מדיה וקבצים בנושא ראיין גוזמן בוויקישיתוף אתר האינטרנט הרשמי של ראיין גוזמן ראיין גוזמן, ברשת החברתית פייסבוק ראיין גוזמן, ברשת החברתית אקס (טוויטר) ראיין גוזמן, ברשת החברתית אינסטגרם ראיין גוזמן, במסד הנתונים הקולנועיים IMDb (באנגלית) ראיין גוזמן, באתר AllMovie (באנגלית) ראיין גוזמן, באתר Rotten Tomatoes (באנגלית) ראיין גוזמן, באתר Box Office Mojo (באנגלית) "Ryan Anthony Guzman". FamilySearch.org. אורכב מ-המקור ב-25 בינואר 2015. נבדק ב-25 בינואר 2015. {{cite web}}: (עזרה) "Ryan Guzman steps into lead role in 'Revolution'". Boston Herald. 25 ביולי 2012. נבדק ב-22 ביוני 2013. {{cite web}}: (עזרה) on 07/05/2012. "From boy next door to lead role in "Step Up: Revolution"". Nbclatino.com. נבדק ב-22 ביוני 2013. {{cite web}}: (עזרה) Landeros, Alexandra M. "Music and Entertainment". Popularhispanics.com. אורכב מ-המקור ב-2013-10-05. נבדק ב-22 ביוני 2013. {{cite web}}: (עזרה) "Ryan Guzman: He's sexy and he knows it! - Bangalore - DNA". Dnaindia.com. נבדק ב-22 ביוני 2013. {{cite web}}: (עזרה) "Ryan Guzman Q&A". Sactown Magazine. באפריל–במאי 2016. {{cite news}}: (עזרה) "Flights of Fancy". Sactown Magazine. באוקטובר–בנובמבר 2010. {{cite news}}: (עזרה) "'Step Up' and meet Ryan Guzman". New York port. 7 באוגוסט 2014. {{cite news}}: (עזרה) Jennifer Lopez’s Movie ‘The Boy Next Door’ Was Inspired by a Real-Life Event, Showbiz Cheat Sheet, ‏5 בundefined 2022 Murphy, Helen (25 בינואר 2019). "9-1-1 Star Ryan Guzman and Fiancée Chrysti Ane Welcome Son Mateo". People. נבדק ב-1 בפברואר 2019. {{cite web}}: (עזרה) Liz Calvario, Ryan Guzman and Chrysti Ane Secretly Welcome Baby No. 2 | Entertainment Tonight, Entertainment Tonight, ‏7 בינואר 2022 (באנגלית) "Heroes Reborn: About the Show". NBC.com. נבדק ב-25 ביוני 2015. {{cite web}}: (עזרה) Pederson, Erik (23 במאי 2018). "'9-1-1': Ryan Guzman Joins Fox Drama As Firefighter". Deadline Hollywood. נבדק ב-23 במאי 2018. {{cite web}}: (עזרה)
קישאר

הקישאר הוא רכס הרים בגובה 6,769 מ' באזור ח'ומבו בנפאל, ממזרח לנמצ'ה באזאר. הוא ממוקם בתוך הפארק הלאומי מקאלו-בארון. מצפון לרכס שוכנת קנגטגה (6,783 מ'), מצד דרום-מערב Kusum Kangguru (6,367 מ'), ופסגת מרה (6476 מ') נמצאת 6.77 ק"מ מצד דרום-מזרח. עד שנת 1983 נקרא ההר "שיא 43". הרשויות בנפאל שינו שמות של הרים ומיקומים גאוגרפיים אחרים, כדי "למחוק" מספר רב של שמות מערביים מהמפה. משנת 1983 שם ההר הוא קישאר. להר יש גם שם שלישי, Thangnaktse. ברמה המקומית מופיע גם השם Charpate, שפירושו "ריבוע", שהוא תיאור של צורת פסגת ההר. ב־18 באוקטובר 2003 ברוס נורמנד, אנדראס פרנק וסם ברודריק טיפסו לראשונה על ההר. מסלול העלייה הוביל מעל הרכס המערבי והקיר המערבי. ב־11 בנובמבר 2012, יאסוהירו הינטאני היפני, הירויושי מנום וטטסויה אאוקי עלו לראשונה על ההר. קישאר ב- summitpost.org Kyashar at Peakbagger Asia, Nepal, Renamed Nepalese Peaks” . Young Hoon Oh (28 juni 2014). Akademischer Alpen-Club Zürich Alpine Club Library - Himalayan Index "Himalayan Climbs". אורכב מ-המקור ב-2017-11-07. נבדק ב-2017-11-22. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קישאר".
מיקרוונאטור

מיקרוונאטור (שם מדעי: Microvenator; מילולית: "צייד קטן") הוא סוג של דינוזאור תרופוד קטן שחי במשך הקרטיקון התחתון של אמריקה הצפונית לפני 110 מיליון שנה מזמננו. הסוג תואר ב-1970 בידי החוקר ג'ון אוסטרום (אנ'). המאובנים של דינוזאור זה התגלו בתצורת קלוברלי (אנ') במונטנה והתגלה ממנו שלד כמעט שלם של דינוזאור קטן מהקבוצה אובירפטורוזאוריה. אף על פי שהיה קטן מאוד, באורך 1.5 מטר, חלק מהחוקרים סוברים שמדובר בפרט צעיר ופרט בוגר הגיע לאורך של 3 מטרים. הוא היה בעל קסדה גרמית מעל ראשו והיה בעל מקור עם מעט שיניים ובעל זרועות קצרות, אולי מכוסות בנוצות. במקור סברו שהיה גם בעל שיניים חדות שהתגלו לצידו, בהמשך התברר שמדובר בממצאים של דיינוניכוס. כמה מממצאיו נשלחו למוזיאון של אוניברסיטת ייל שבניו הייבן, קונטיקט. בשל גילו הקדום יחסית הוא נחשב לאחד מראשוני האובירפטורוזאורים, אך כיום משייכים אותו למשפחה קנגנתיים לצד הצ'ירוסטנוטס והגיגנטורפטור. מדיה וקבצים בנושא מיקרוונאטור בוויקישיתוף מיקרוונאטור, באתר GBIF (באנגלית)